وانا أجهز أفكاري للبوست أشاهد فيلم Syriana إنتاج عام [2005] فكانت الصدمة اللي جعلتني أغير موضوع البوست .. لأنه فيلم عنصري جداً وفيه تصوير مهين للمسلمين عموماً والعرب بصفة خاصة والخليجيين بصفة أخص جداً ... يصور الفيلم المسلمين يعيشون حالة من الضياع والفوضى وبكثير من العنجهية يصور الفيلم كيف تتدخل الإدارة الأمريكية عن طريق الجواسيس و منظمات التحرير ومؤسسات الاقتصاد لتنظيم حياة بلاد الإسلام .. اتحرق دمي وقررت أعرض تفاصيل الفيلم بالكامل ... خصوصاً إني ما سمعت عن دولة مسلمة ولا عربية ولا خليجية أنكرت الفيلم طبعاً خايفين إن الأمريكان يقولوا عليهم ضد حرية الفن وحرية الإبداع .. لكن أمريكا لا تخاف مننا لما تأمر بحذف حلقات من مسلسل فارس بلا جواد لأنه يمس إسرائيل .. هم عندهم فن وإحنا عندنا جبن .. ولا حتى دولة احتجت ولا شجبت .. حتى الاحتجاجات عديمة النفع بطلنا نعملها ... لما كنا بنحتج ونشجب نزار قباني قال على العرب إنهم أموات .. طيب كيف الحال دلوقت وهما حتى مش بيحتجوا ؟؟!!!